Palamedes

In mythologia Graeca Palamedes (Graece: ) est filius Nauplii, regis Euboici. De matre eius tamen certa notitia non est: alii Hesionen, alii Philyram, sed plurimi Clymenen Catreos filiam dicunt.Apollodorus, Bibliotheca 2,1,5. 

 De operibus Palamedis 
Palamedem inventorem variarum et diversarum rerum sicut mensurarum et ponderumSophocles, Fragmenta 432; Plinius Maior, Naturalis Historia 7,198. atque ordinis exercitus,Sophocles, Fragmenta 432; Plato, Politia VII.6 (522d); Plinius Maior, Naturalis Historia 7,202. fuisse tradunt; praeterea fama est eum in alphabetum Graecum vel quattuorPlinius Maior, Naturalis historia 7,192. vel undecimHyginus, Fabulae 277. litteras addidisse. Etiam miscuit utile dulci, cum oblectamenta ingeniosissima contra otium invenit:Sophocles, Fragmenta 479. haec sunt tessera 2,20,3 et 10,31,1. itemque lusus aleae ac πεττεία vel πεσσοί,Euripides, Iphigenia Aulidensis 194-199. ludus tabularis Graecus, qui ludo latrunculorum, breviter latrunculis, Romanorum similis fuisse creditur. Inventorum supra dictorum aliorumque gratia Palamedes inter  benefactores generis humani numeratur.

 De Palamede et Ulixe 
Graeci, cum ante bellum Troianum Agamemnone auctore duces ad ius iurandum conquirerent, etiam in Ithacam Ulixem accitum veniebant, hic autem proficisci nolebat, quod se non ante vicesimum annum domum rediturum esse ab oraculo audivisset. Ob eam rem se amentem finxit et equum cum bove iunxit ad aratrum. Palamedes Ulixem insaniam simulare statim intellexit et Telemachum, filium eius, ante aratrum posuit et hoc modo fraudem nudavit. Qua re natum est odium Ulixis erga Palamedem.Hyginus, Fabulae 95. 

Ulixes dolum excogitavit, ut poena evitata Palamedem necare posset: imperavit enim captivo cuidam Phrygio, ut epistulam adulteraret, quae Palamedem demonstraret proditorem, qui ex Priamo accepisset aurum ab Ulixe tabernaculo Palamedis occultatum. Horum indiciorum causa Achivi Palamedem noxium esse credebant atque innocentem ad mortem condemnaverunt.Hyginus, Fabulae 105. 

Quamquam haec de Palamedis morte descriptio fortasse notissima est, sunt aliae praeterea narrationes, quae Ulixem faciunt sive cum AgamemnoneApollodorus, Epitome 6,9. sive cum DiomedeDictys Cretensis, Ephemeris belli Troiani 2,15; Pausanias, Graeciae descriptio 10,31,2. coniunctim contra eum insidiantem.

mallet et infelix Palamedes esse relictus:
viveret aut certe letum sine crimine haberet!
(Ovidius, Metamorphoses 13,56-57.)

Certe ille mythus  tragoediae argumentum optimum visum est ita ut tres notissimi Athenienses tragoedi, Aeschylus Sophocles Euripides, Palamedem composuerint. In Apologia sua Socrates fatum suum cum Palamede comparat quia uterque iniusto iudicio perierintPlato, Apologia Socratis 41b. Xenophon, Apologia Socratis 293..

 Notae 

 Plura legere si cupis 
Charles Vellay, "La Palamédie", Bulletin de l'Association Guillaume Budé, 1956ː 55-67
Gerasimoula Zografou, "Ulysse et Palamèdeː les deux héros ingénieux et la violence - deux modèles archaïques", Revue de Philosophie Ancienne, 2005ː 93-123 

2456 Palamedes

Categoria:Mythologia Graeca
Categoria:Bellum Troianum
Categoria:Inventiones